											IZRAKSTS
 JŪRMALAS 
DZĪVOJAMAI MĀJAI FUNKCIONĀLI NEPIECIEŠAMĀ ZEMESGABALA NOTEIKŠANAS KOMISIJAS SĒDES

P R O T O K O L S     Nr.8.2-11/6
2026. gada 29.jūlijā

Sēdes vieta: Jomas iela 1/5, Jūrmala	 						 	
Sēde atklāta plkst.10.00
Sēdē piedalās komisijas locekļi: Jolanta Gau, Vita Zvejniece, Maija Putniņa, Lidija Zemcova
Sēdē nepiedalās: Gunita Nagle
Pieaicināta: Īpašumu pārvaldes Pašvaldības īpašumu nodaļas vadītāja Sandra Brauere
Sēdi vada komisijas priekšsēdētāja Jolanta Gau
Sēdi protokolē komisijas locekle Lidija Zemcova
DARBA KĀRTĪBA
1. Par Valsts zemes dienesta 2026. gada 13.jūlija vēstules izskatīšanu saistībā ar atsavināmās zemes noteikšanu Konkordijas ielā 63, Jūrmalā
2. Par dzīvojamai mājai funkcionāli nepieciešamā zemesgabala noteikšanu
Tērbatas iela 46, Jūrmalā

1. Par Valsts zemes dienesta 2026.gada 13.jūlija vēstules izskatīšanu saistībā ar atsavināmās zemes noteikšanu Konkordijas ielā 63, Jūrmalā 
J. Gau informē, ka Jūrmalas valstspilsētas administrācijā (turpmāk – Administrācija) saņemta Valsts zemes dienesta (turpmāk – Dienests) 2026. gada 13.jūlija vēstule Nr. 9-02/1586102-1/2 “Par atsavināmās zemes noteikšanu un atsavināšanas cenas aprēķinu”, kurā ir norāde uz Administrācijā saņemto Dienesta 2026.gada 29.maija vēstuli Nr.9-02/1586102-1/1 (reģistrēta Administrācijas lietvedības sistēmā 2026. gada 1. jūnijā ar Nr. 1.1-37/26S-6908, turpmāk – 1.vēstule), un norādīts, ka Dienesta Pasūtījumu apstrādes informācijas sistēmā reģistrētā pasūtījuma Nr. 1586102 (turpmāk – Pasūtījums Nr.1586102) izpildes ietvaros, izvērtējot iesniegtos dokumentus, Dienesta Kurzemes reģionālā pārvalde (turpmāk – reģionālā pārvalde) ir konstatējusi, ka Konkordijas ielā 63, Jūrmalā, būve ar kadastra apzīmējumu 13000097106006 1m2 (0,0001ha) platībā atrodas uz zemes vienības ar kadastra apzīmējumu 13000097107, līdz ar to nepieciešams papildināt Jūrmalas domes 2025. gada 24. aprīļa lēmumu Nr. 162 “Par dzīvojamai mājai Konkordijas ielā 63, Jūrmalā, funkcionāli nepieciešamo zemesgabalu” (turpmāk – Lēmums Nr.162), 2026. gada 26. februāra lēmumu Nr. 87 “Grozījumi Jūrmalas domes 2025. gada 24. aprīļa lēmumā Nr. 162 “Par dzīvojamai mājai Konkordijas ielā 63, Jūrmalā, funkcionāli nepieciešamo zemesgabalu”” (turpmāk – Lēmums Nr.87) ar tiem pielikumā pievienotu daudzdzīvokļu dzīvojamai mājai ar kadastra apzīmējumu 13000097106006 Konkordijas ielā 63, Jūrmalā, funkcionāli nepieciešamā zemesgabala projektu.
Administrācija 2026.gada 1.jūlijā nosūtīja Dienestam un Tieslietu ministrijai vēstuli Nr.1.1-37/26N-3063 “Par atsavināmās zemes noteikšanu”, kurā norādīts, ka pašvaldības ieskatā nav tiesiska pamata grozīt pieņemto lēmumu un lūgts atkārtoti izvērtēt vēstulei pievienotos dokumentus kopsakarā ar vēstulē izklāstītajiem apstākļiem un ņemot vērā zemes robežu plānu un robežu ierādīšanas aktu zemes vienībai Konkordijas ielā 63, Jūrmalā, atkārtoti izvērtēt secinājumu, ka dzīvojamā māja 1 m2 platībā atrodas uz zemes vienības Konkordijas ielā 65, Jūrmalā, ar kadastra apzīmējumu 13000097107. 
Dienests 2.vēstulē informē, ka Pasūtījuma Nr.1586102 izpildes ietvaros, atkārtoti izvērtējot iesniegtos dokumentus un Dienesta arhīva rīcībā esošos zemes kadastrālās uzmērīšanas dokumentus par zemes vienību ar kadastra apzīmējumu 13000097106 un pierobežojošo zemes vienību ar kadastra apzīmējumu 13000097107, kā arī būves ar kadastra apzīmējumu 13000097106006 kadastrālās uzmērīšanas lietas dokumentus, reģionālā pārvalde atkārtoti konstatēja, ka būve ar kadastra apzīmējumu 13000097106006 visticamāk 1m2 (0,0001ha) platībā atrodas arī uz zemes vienības ar kadastra apzīmējumu 13000097107.
[..]
Dienests norāda, ka pie šādiem apstākļiem reģionālajai pārvaldei nav tiesiska pamata izpildīt Pasūtījumu Nr. 1586102 līdz ar to pasūtījums tiek pārtraukts.
Ņemot vērā Dienesta sniegto atbildi, lai nekavētu atsavināmās zemes reģistrāciju Kadastrā un paziņojuma par atsavināmo zemi un atsavināšanas cenas sagatavošanu Komisija ierosinās FNZG pārskatīšanu.

Ņemot vērā iepriekš minēto, Komisija atklāti balsojot “par” – četri (Jolanta Gau, Vita Zvejniece, Lidija Zemcova, Maija Putniņa), “pret”- nav, “atturas”- nav, NOLEMJ:
1. Ierosināt FNZG pārskatīšanu dzīvojami mājai Konkordijas ielā 63, Jūrmalā, ar kadastra apzīmējumu 13000097106006 iekļaujot zemes vienības Konkordijas ielā 65, Jūrmalā, ar kadastra apzīmējumu 13000097107 daļu.
2. Lūgt Administrācijas Pilsētplānošanas pārvaldes Ģeomātikas un inženieru nodaļai sagatavot dzīvojamai mājai Konkordijas ielā 63, Jūrmalā, funkcionāli nepieciešamā zemesgabala grafisko projektu no digitālā topogrāfiskā plāna.
3. Atkārtoti sagatavot lēmumu par funkcionāli nepieciešamā zemesgabala noteikšanu un apstiprināt Komisijas sagatavoto grafisko pielikumu dzīvojamai mājai (kadastra apzīmējums 1300 009 7106 006) un ar to funkcionāli saistītajai palīgceltnei (kadastra apzīmējums 1300 009 7106 005) un garāžai (kadastra apzīmējums 1300 009 7106 007) Konkordijas ielā 63, Jūrmalā, zemes vienībā ar kadastra apzīmējumu 1300 009 7106 funkcionāli nepieciešamā zemesgabala noteikšanai ar platību 477 m2, zemes vienībā ar kadastra apzīmējumu 1300 009 7125 funkcionāli nepieciešamā zemesgabala noteikšanai ar platību 10 m2 un zemes vienībā ar kadastra apzīmējumu 1300 009 7107 funkcionāli nepieciešamā zemesgabala noteikšanai ar platību 3 m2.
4. Publicēt Jūrmalas valstspilsētas pašvaldības tīmekļvietnē www.jurmala.lv informāciju par Komisijas pieņemto lēmumu par dzīvojamai mājai Konkordijas ielā 63, Jūrmalā, funkcionāli nepieciešamā zemesgabala pārskatīšanu.
5. Par pieņemto lēmumu informēt Dzīvojamās mājas dzīvokļu īpašniekus un zemes vienības Konkordijas ielā 65, Jūrmalā, īpašniekus.
6. Informēt zemes vienību Konkordijas ielā 63, Jūrmalā, un Jāņa Pliekšāna ielā 66A, Jūrmalā, zemes īpašniekus par zemes atsavināšanas procesa apturēšanu Dienestā un FNZG pārskatīšanu.

__________________________2. Tērbatas iela 46, Jūrmalā___________________________
J. Gau informē, ka Jūrmalas valstspilsētas administrācijā (turpmāk – Administrācija) saņemts dzīvojamās mājas Tērbatas ielā 46, Jūrmalā, dzīvokļu īpašnieku pilnvarotās personas AS Civinity Mājas (turpmāk – Iesniedzējs) elektroniskais pasts (reģistrēts Administrācijas lietvedības sistēmā 2026.gada 19.jūnijā, Nr.1.1-37/26S-7845), kuram pievienots dzīvojamās mājas 2026.gada 16.jūnija Dzīvokļu īpašnieku balsošanas protokols.
Jūrmalas Dzīvojamai mājai funkcionāli nepieciešamā zemesgabala noteikšanas komisija (turpmāk - Komisija) izskatot iesniegumu konstatēja, ka iesūtītie dokumenti nav korekti noformēti, protokolā ir pretrunīga informācija par dzīvojamās mājas adresi (Tērbatas iela 43, gan Tērbatas iela 46). Turklāt dzīvokļu īpašnieku lēmumi attiecībā uz jautājumu par dalītā īpašuma izbeigšanu tiek pieņemti, ja “par” ir nobalsojuši 50% + 1 no visiem dzīvojamā mājā esošajiem dzīvokļu īpašumu īpašniekiem. Tas nozīmē, ka lēmumus jautājumā par dalītā īpašuma izbeigšanu nevar pieņemt atkārtotā sapulcē vai organizējot atkārtoto aptauju, kur lēmums tiek pieņemts ar balsu vairākumu. Līdz ar to Komisija nevar pieņemt lēmumu par FNZG noteikšanu dzīvojami mājai Tērbatas ielā 46, Jūrmalā.
Ņemot vērā iepriekš minēto, un saskaņā ar Jūrmalas pilsētas domes 2016.gada 25.novembra saistošo noteikumu Nr.45 “Par dzīvojamai mājai funkcionāli nepieciešamā zemesgabala pārskatīšanu” 3.punktu Komisija atklāti balsojot “par” – četri (Jolanta Gau, Vita Zvejniece, Maija Putniņa, Lidija Zemcova), “pret”- nav, “atturas”- nav, NOLEMJ:

1. Aicināt Iesniedzējam iesniegt Komisijai protokolu ar dzīvojamās mājas Tērbatas ielā 46, Jūrmalā, dzīvokļu īpašnieku lēmumu par vēlamo FNZG platību un konfigurāciju, kas pieņemts atbilstoši Piespiedu dalītā īpašuma privatizētajās daudzdzīvokļu mājās izbeigšanas likuma 5.panta trešajā daļā noteiktajam.
2. Jautājumu par FNZG noteikšanu dzīvojamai mājai izskatīt pēc 1.punktā minētā lēmuma  saņemšanas.

[..]

Komisijas priekšsēdētāja 			(paraksts*)		Jolanta Gau
Komisijas locekļi				(paraksts*)		Vita Zvejniece
						(paraksts*)		Maija Putniņa
Protokolētājs					(paraksts*)		Lidija Zemcova

*Dokuments parakstīts ar drošu elektronisko parakstu un satur laika zīmogu

